**Protokoll fra styremøte 8/18 i Midt-Norge Travforbund tirsdag 11. september 2018, kl 18.00, Leangen Travbane – Mellomen.**

**Tilstede: Asbjørn Opdal, Morten Valstad, Jan Frode Holltrø, Gunnar Bergem, Ronny Risvik, Elin Flataune, Thea Indrebø, Sverre Hosen, fra Leangen Travbane AS Jan Roar Aune under sak 2.**

**Forfall: Ketil Oksvold, Gaute Inge Helseth, Mari Røstvik, Laila Næve, Anne Mette Berg-Christiansen, Roger Rundhaug.**

**Ikke møtt: Ola Eidsmo**

**Agenda**

**Sak1 – 8/18: Godkjenning av protokoll fra styremøte 7/18 den 21.08.18**

**Vedtak: Protokoll godkjent.**

**Sak 2 – 8/18: Leangen Travbane AS**

Banemester Jan Roar Aune orienterte om baneprofilen ved Leangen og om skifte av toppdekke på banen. Det er nå lagt på to av tre lag, det siste legges i uke 38. Første laget knust fjell 0-4 med 20% steinmel, andre laget knust fjell 0-4 med 10% steinmel og det tredje vil være knust fjell 2-4. Det blir til sammen 6-7 cm nytt toppdekke. Kvaliteten på fjellet som nå er brukt, er testet på laboratoriet til Tore Ramlo.

Det er preparert og tilrettelagt for trening på banen på tirsdag, torsdag og på lørdag. Det kan også trenes de øvrige dagene i uken, men da er det ikke ny preparert og tilrettelagt. Om vinteren vil banen være preparert og tilrettelagt en kveld i uka og på lørdager. Ved snøfall vil den være brøytet og preparert.

Alle som bruker banen bes følge med på [www.leangen.no](http://www.leangen.no), hvor det vil være kunngjort om banen er stengt på grunn av andre arrangement etc.

Det er meget viktig at alle som bruker banen og stallene, flir etter seg. Boksene skal være rene etter bruk. Alt skal ut. Alle vaskeboksene vil være tilgjengelige.

På løpsdager vil banen være ferdig preparert til Ponniløpene og mønstringsløpene starter. Det kan være utfordrende på løpsdager med stort snøfall.

**Sak 3 – 8/18: Landsråd 23.08.18 og 27.09.18**

**Asbjørn Opdal og Morten Valstad deltok 23.08.19 og skal delta 27.09.18**

**Oppfølging av saker fra Landsrådet 23.08.19.**

**Vedtak: Styret i MNTF ber om en grundigere informasjon fra DNT styret om Norsk Trav AS, før nye driftsavtaler vedtas og skrives under.**

Asbjørn og Morten tar med seg dette budskapet til Landsrådet 27. september.

**Sak 4 – 8/18: Høstkonferansen**

Agendaen ble gjennomgått, sammen med spørsmålene for gruppearbeidet. Det er viktig at alle lag møter, og at vi kommer fram til føringer for lokalkjøringene, som gir større deltakelse lokalt og at det igjen gir flere starthester til Leangen. Dette blir meget viktig de kommende årene.

**Sak 5 – 8/18: Aktivitetsplan 2018 MNTF**

Aktivitetsplan ble gjennomgått, sammen med status for lokalkjøringer, Til Start og Hestens dag. Det er noen variasjoner imellom våre seks regioner. Møre, Orkdal, Fosen og Nord har flere Hestens dag arrangement, mens Trondheim og Gauldal har ingen.

Informasjon til lagene/medlemmene kan ennå forbedres. Styret vil se på mulighetene for informasjonsmøter ute i regionene. Ved å møte opp ute i regionene vil man komme i kontakt med langt flere enn om alle møter holdes i Trondheim. Møte hyppighet er et av temaene på Høstkonferansen.

**Sak 6 – 8/18: Nytt fra selskap og regioner**

**Leangentravets Eiendom AS:** Styret vedtok at de ekstra kostnadene for å bytte ut toppdekket dekkes av LTE AS, på bakgrunn av formålsparagrafen som sier at selskapet skal stille en tilfredsstillende bane til disposisjon. Baneleien 2018 reduseres derfor med tilsvarende beløp.

16. september er høringsfristen for Malvik. DNT, NR og Malvik Travlag sender inn innspill til arealplan. Næringsforeningen i Trondheim er positive til ny travbane i Malvik, og det vil bli jobbet mot det politikerne frem mot sluttbehandling i kommunestyret.Det jobbes med kostnadsfordelingen mellom eiendomsselskapet og driftsselskapet.

**Leangen Travbane AS:** Nytt dekke legges i banen, Travskolen klar for åpning, brannsikringstiltak gjennomført.

Lederne for selskapene inviteres til styremøte 9. oktober.

**Nord/Ponni Nord:** Det er gjennomført Ponni montekurs, kurs i foring og trening av unghest i fb m Til Start gjennomført, Lisenskurs for nye ponnikurs startes nå i høst, første monteløp for Ponni gjennomført på Leangen, dugnad i banen på Nossum, Dagfinn Jessen har stor aktivitet på Nossum

**Trondheim:** Rutineløpene er startet opp med god deltakelse, kurs i trening, foring av unghest, samt hovpleie og skoing gjennomført på Leangen i fb m Til Start

**Ponni Sør:** Orkdal kjøper inn ponni for å kunne holde lisenskurs og jobbe med rekruttering, ponniløp på Leangen, lokalkjøring på Orkdal nå til helga 15. september

**Ungdom:** Mange aktiviteter er i gang og vil komme utover høsten. Har deltatt på voltekurs i fb m lisenskursene, jobbes med puls og lactat – kurs ved Morten Antonsen, kurs i enkel skoing og hovpleie ved Odd Jomar Solberg, jobbes med en større samling/rekrutteringsdag for student miljøet i Trondheim med fokus på sport og spill, tandemkjøring, 5 ungdommer skal delta på årets Ungdomssamling på Starum i regi DNT, rytterforbundet og jockeyforbundet

**Orkdal:** kurs i foring og trening unghest, samt hovpleie i fb m Til Start i Surnadal, gode prestasjoner av regions hester på Leangen

**Sak 7 – 8/18: Forbundssekretærens kvarter**

Ingen saker

**Sak 8 – 8/18: Eventuelt**

* **Terminlisten 2019:** Forbundsstyret ønsker propagandatrav på flere baner om sommeren. Dette vil være ett godt rekrutteringstiltak og vil lette ferieavviklingen ved Leangen. Det er ønskelig medløp både på Nossum, Bjugn, Skoglund og Vatne, samt beholde dagens på Orkdal. Innspill på dette tas med til landsråd 27. september. Der møter Asbjørn og Morten.
* **Premiekjøringer/lokalkjøringer med pengepremier:** Det er midler til overs i potten for premiekjøringer, etter avlyste arrangement. Det er interesse både på Orkdal, Nossum og Fosen for å arrangere flere kjøringer i oktober og november. Dette tilpasses terminlisten på Leangen og avtales med Jan Inge Ringen i sportsavdelingen. Sverre følger opp.

Møte ble hevet kl 21:30.

Trondheim 12.09.18.

Sverre Hosen